Extreu les principals categories d'aquest text:
Núria Cabanillas Provencio (Vilafranca del Penedès, 9 d'agost de 1980) és una exgimnasta rítmica catalana, tricampiona del món i medalla d'or als Jocs Olímpics d'estiu de 1996. El 1995 va passar a formar part del conjunt espanyol absolut de gimnàstica rítmica, després d'estar en el conjunt júnior i ser individual sènior.[nota 1] Des de llavors, totes les medalles que va obtenir en competicions oficials van ser assolides com a membre del conjunt espanyol. La seva primera competició important va ser el Campionat Europeu a Praga, on es va proclamar subcampiona d'Europa en la modalitat de 3 pilotes i 2 cintes, a més d'emportar-se dues medalles de bronze en el concurs general i a la final de 5 cèrcols.[nota 2][nota 3] Aquest mateix any es va proclamar campiona del món per primera vegada. Seria en la competició de 3 pilotes i 2 cintes al Campionat del Món de Viena. A més d'aquest or, es va dur dues plates en el concurs general i a la final de 5 cèrcols.[nota 4] L'any 1996 va conquerir el seu segon títol mundial a la final de 3 pilotes i 2 cintes al Campionat del Món de Budapest, competició en la qual es va dur també la plata en el concurs general. Aquest any va assolir el major èxit de la seva carrera esportiva al convertir-se en campiona olímpica en la modalitat de conjunts en els Jocs Olímpics d'Atlanta, amb les seves companyes Marta Baldó, Estela Giménez, Lorena Guréndez, Tania Lamarca i Estíbaliz Martínez. Després d'aquesta consecució, el conjunt va ser batejat pels mitjans com Las Niñas de Oro (les Nenes d'Or). El 1997 va ser subcampiona d'Europa en la modalitat de 5 pilotes i el 1998, encara que ja com a gimnasta suplent, va conquerir el seu tercer títol mundial en el Campionat del Món de Sevilla, aquest cop en 3 cintes i 2 cèrcols, a més d'assolir la plata en el concurs general. En el Campionat Europeu de Budapest del 1999 va ser medalla de bronze en la competició de 3 cintes i 2 cèrcols. El 2013 es va estrenar a YouTube el documental Las Niñas de Oro, dirigit per Carlos Beltrán, que narra la història del conjunt campió olímpic a Atlanta a través d'entrevistes a les pròpies gimnastes, i el 2016 va assistir junt amb la resta de l'equip a la Gala 20è Aniversari de la Medalla d'Or a Atlanta '96 a Badajoz. Té diverses distincions, entre elles la Medalla d'Extremadura (1996), l'Ordre Olímpica del Comitè Olímpic Espanyol (1996), la Placa d'Or de la Reial Ordre del Mèrit Esportiu (1996), la Copa Baró de Güell en els Premis Nacionals de l'esport (1997), i la Medalla d'Or de la Reial Ordre del Mèrit Esportiu (2015). Un pavelló esportiu a Badajoz porta el seu nom des del 2007. És l'única gimnasta espanyola a ser tres vegades medalla d'or en Mundials, encara que l'última d'elles ho va ser com a suplent de l'equip. En l'actualitat entrena al Club Gimnàstica Badajoz i imparteix anualment des de 2007 el Campus Internacional de Gimnàstica Rítmica Núria Cabanillas. Filla d'extremenys, Núria Cabanillas va néixer el 9 d'agost de 1980 a Vilafranca del Penedès, tot i que es va traslladar amb els seus pares a Badajoz l'any i mig d'edat. Es va iniciar en la gimnàstica rítmica als 8 anys. A Núria li agradava el ball i la música, motiu pel qual la seva mare, que practicava gimnàstica de manteniment, la va apuntar a classes de gimnàstica rítmica al Pavelló Las Palmeras. Després va estar uns anys a les Escoles Esportives Municipals per a posteriorment passar a al Club Padeba i al Club Gimnàstica Badajoz.
Núria Cabanillas Provencio : esportista, Vilafranca del Penedès : Entitat_Geopolítica, Campionat Europeu : esdeveniment_esportiu, Praga : Entitat_Geopolítica, Europa : ubicació, Jocs Olímpics : esdeveniment_esportiu, Marta Baldó : esportista, Estela Giménez : esportista, Lorena Guréndez : esportista, Tania Lamarca : esportista, Estíbaliz Martínez : esportista, YouTube : negoci_en_línia, Las Niñas de Oro : pel·lícula, Carlos Beltrán : actor_o_director, Atlanta : Entitat_Geopolítica, Jocs Olímpics d'estiu : esdeveniment_esportiu, conjunt espanyol : equip_esportiu, Campionat del Món : esdeveniment_esportiu, Viena : Entitat_Geopolítica, Budapest : Entitat_Geopolítica, Las Niñas de Oro (les Nenes d'Or) : equip_esportiu, Sevilla : Entitat_Geopolítica, Badajoz : Entitat_Geopolítica, Club Gimnàstica Badajoz : equip_esportiu, Campus Internacional de Gimnàstica Rítmica Núria Cabanillas : organització, Núria Cabanillas : esportista, Núria : esportista, Pavelló Las Palmeras : instal·lació_esportiva, Escoles Esportives Municipals : educació, Club Padeba : equip_esportiu